**Арцём Васькоў** (нар. 21 кастрычніка 1988, Гомель) — беларускі футбаліст, паўабаронца польскага клуба «Стылан» з Гожава Велькапольскага.

Клубная кар’ера
---------------

Пачынаў займацца футболам у Гомелі, пасля трапіў у мінскае «Дынама». Не замацаваўся ў мінскім клубе і адправіўся ў Латвію. У 2009 годзе аддаваўся ў арэнду гродзенскаму «Нёману», потым гуляў у Азербайджане. У 2011 годзе вярнуўся ў Беларусь, гуляў за гомельскі ДБК і «Віцебск».

У сакавіку 2012 года стаў іграком жодзінскага «Тарпеда-БелАЗ». У жодзінскім клубе здолеў замацавацца ў аснове, звычайна выступае на пазіцыі правага паўабаронцы. Выдатна правёў сезон 2014: выступаючы на розных пазіцыях у паўабароне, забіў 6 галоў. Канец сезона 2014 вымушаны быў прапусціць з-за траўмы.

У студзені 2015 года падоўжыў кантракт з аўтазаводцамі. У сезоне 2015 у асноўным з’яўляўся на полі, выходзячы на замену. У студзені 2016 года пакінуў «Тарпеда-БелАЗ».

Пасля зыходу з «Тарпеда-БелАЗ» некаторы час падтрымліваў форму разам з «Гомелем», але неўзабаве далучыўся да «Нёмана» і падпісаў кантракт з гродзенскім клубам. У складзе «Нёмана» замацаваўся ў аснове, толькі канец сезона прапусціў з-за траўмы.

У студзені 2017 года стаў іграком латвійскага «Вэнтспілса». Дапамог камандзе выйграць Кубак Латвіі, забіўшы гол у фінальным матчы супраць «Рыгі» (2:2, пен. 6:5). У снежні 2017 года пакінуў «Вэнтспілс».

У студзені 2018 года папоўніў склад дэбютанта беларускай Вышэйшай лігі — клуб «Смалявічы». У красавіку не гуляў з-за траўмы, пазней замацаваўся ў стартавым складзе каманды.

У снежні 2018 года падпісаў кантракт з «Гарадзеяй». У першай палове сезона 2019 звычайна выхадзіў на замену, пазней стаў пераважна гуляць за дубль. У снежні 2019 года пакінуў каманду і ў хуткім часе стаў іграком «Гомеля». У сезоне 2020 з 16 галамі стаў найлепшым бамбардзірам гомельскай каманды і дапамог ёй выйсці ў Вышэйшую лігу. У 2021 годзе заставаўся іграком асновы ў Вышэйшай лізе, хоць часам стаў выхадзіць на замену.

У лютым 2022 года пакінуў «Гомель» і стаў трэніравацца з дзяржынскім «Арсеналам», з якім у сакавіку падпісаў кантракт. Замацаваўся ў стартавым складзе каманды. У ліпені 2022 года па пагадненні бакоў пакінуў дзяржынскі клуб.

У кастрычніку 2022 года далучыўся да «Люблінянкі» з чацвёртага польскага дывізіёна. У студзені 2023 года перабраўся ў «Стылан» з Гожава Велькапольскага.

Дасягненні
----------

* Латвія Уладальнік Кубка Латвіі: 2017

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Artem Vaskov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  «Торпедо»-БелАЗ продлил контракт с Васьковым
4. ↑  Артём Васьков покидает «Торпедо-БелАЗ»
5. ↑  Артем Васьков стал игроком «Немана»
6. ↑  Артем Васьков продолжит карьеру в "Вентспилсе"
7. ↑  Артем Васьков покинул "Вентспилс" **(нявызн.)**(недаступная спасылка). Архівавана з першакрыніцы 29 студзеня 2018. Праверана 6 снежня 2017.
8. ↑  Федянин и Васьков стали игроками "Смолевичей"
9. ↑  Еще один игрок "Смолевичей" перешел в "Городею"
10. ↑  "Городея" рассталась с Васьковым
11. ↑  Васьков перешел в "Гомель"
12. ↑  Футбол. "Всех обнял!" Артем Васьков покидает "Гомель **(нявызн.)**(недаступная спасылка). Архівавана з першакрыніцы 16 сакавіка 2022. Праверана 16 сакавіка 2022.
13. ↑  Артем Васьков стал игроком дзержинского "Арсенала"
14. ↑  Васьков, Суша и Малащицкий покинул "Арсенал"
15. ↑  Васьков продолжит карьеру в Польше
16. ↑  Артем Васьков сменил команду в Д4 Польши (руск.). *football.by* (20 студзеня 2023). Праверана 20 студзеня 2023.
17. ↑  93 беларускія футбалісты выступілі з асуджэннем гвалту ВІДЭА

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · worldfootball.net (ігрок) · Прэсбол |